b'\n_START_ARTICLE_\nAhti Vielma\n_START_PARAGRAPH_\nAhti Kalervo Vielma (s. 8. huhtikuuta 1941 Kittil\xc3\xa4) on suomalainen poliitikko ja kirjailija. H\xc3\xa4n oli kokoomuksen kansanedustajana Keski-Suomen vaalipiirist\xc3\xa4 vuosina 2003\xe2\x80\x932007. Vielma putosi eduskunnasta vuoden 2007 vaaleissa ja erosi kokoomuksesta maaliskuussa 2010._NEWLINE_Koulutukseltaan Vielma on diplomi-insin\xc3\xb6\xc3\xb6ri, h\xc3\xa4n on valmistunut Teknillisest\xc3\xa4 korkeakoulusta vuonna 1967. Vuosina 1973\xe2\x80\x931981 h\xc3\xa4n toimi J\xc3\xa4ms\xc3\xa4n teknisen\xc3\xa4 johtajana ja vuosina 1981\xe2\x80\x932004 Jyv\xc3\xa4skyl\xc3\xa4n apulaiskaupunginjohtajana._NEWLINE_Vielma on my\xc3\xb6s julkaissut runoja ja romaaneja. H\xc3\xa4n on naimisissa Helena Vielman kanssa, ja heill\xc3\xa4 on kaksi lasta (Jouni s. 1964 ja Salla s. 1969).'